Na temelju članka 49. Zakona o predškolskom odgoju i obrazovanju („Narodne Novine“, 10/97, 107/07, 94/13, 98/19, 57/22 i 101/23) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika na 25. sjednici od 26. veljače 2025. godine, donosi

**PROGRAM JAVNIH POTREBA**

**U PREDŠKOLSKOM ODGOJU I OBRAZOVANJU GRADA ŠIBENIKA**

**ZA 2025. GODINU**

**1. UVODNI DIO**

**I.**

Predškolski odgoj obuhvaća program odgoja, zdravstvene zaštite, prehrane i socijalne skrbi koji se ostvaruje u dječjim vrtićima sukladno Zakonu o predškolskom odgoju i obrazovanju.

Djelatnost ustanove je briga o djeci predškolske dobi, a polazi od prava djeteta na različite sadržaje i aktivnosti kroz različite oblike njege, odgoja i zaštite djece. Ostvaruje se u skladu s programskim usmjerenjem koje je propisalo Ministarstvo znanosti, obrazovanja i mladih.

Programom javnih potreba u predškolskom odgoju i obrazovanju utvrđuju se aktivnosti, poslovi i djelatnosti od značaja za grad Šibenik:

* brojniji obuhvat djece nekim od oblika organiziranog predškolskog odgoja;
* veću integraciju djece s posebnim potrebama u redovne programe;
* za djecu, polaznike vrtića, organizirati programe koji svojim sadržajima obogaćuju redovite programe, a za koje je dobivena suglasnost nadležnog ministarstva;
* organiziranje programa predškole - 250 sati godišnje Prema Pravilniku o sadržaju i trajanju programa predškole („Narodne novine“, broj 107/14).

**II.**

Program realiziraju stručni djelatnici odgojitelji, stručni suradnici (psiholog, pedagog, edukacijski rehabilitator, zdravstveni voditelj) te ostali djelatnici sukladno Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja, koje je propisalo Ministarstvo znanosti, obrazovanja i mladih („Narodne novine“, broj 145/24) i to kao:

* redoviti programi – redoviti 10 i 5,5 satni
* 10 satni redoviti smjenski boravak
* programi javnih potreba:
* obvezni program predškole - besplatni program predškole – od 150 do 250 sati,
* program ranog učenja engleskog jezika,
* dramsko-scenski program,
* sportski program,
* program katoličkog vjerskog odgoja,
* program za darovitu djecu,
* program preventivnih i zaštitnih mjera,
* posebni program ranog i predškolskog odgoja i obrazovanja za djecu s teškoćama u razvoju,
* likovni program,
* posebni njemački program.

Navedeni programi se financiraju iz proračuna Grada Šibenika te sudjelovanjem roditelja/skrbnika – korisnika usluga Dječjeg vrtića u mjesečnom iznosu vrtića.

Mjesečno sudjelovanje roditelja/skrbnika - korisnika usluga s prebivalištem na području Grada Šibenika u punoj mjesečnoj cijeni usluga dječjeg vrtića u vlasništvu Grada Šibenika umanjuje se kako slijedi:

- roditelju/skrbniku - korisniku usluga koji koristi prava iz socijalne skrbi, sukladno Odluci Gradskog vijeća Grada Šibenika kojom se uređuje socijalna skrb;

- samohranom zaposlenom roditelju iznos sudjelovanja u mjesečnoj cijeni usluga smanjuje se za 25% ;

- roditelju/skrbniku – korisniku usluga dječjeg vrtića umanjuje se iznos sudjelovanja u mjesečnoj cijeni usluga dječjeg vrtića za 35% u slučajevima kada dijete ima kroničnu bolest zbog koje ne može koristiti uslugu prehrane u dječjem vrtiću, a koja je utvrđena nalazom i mišljenjem prvostupanjskog tijela vještačenja;

- roditelju/skrbniku - korisniku usluga dječjeg vrtića iznos sudjelovanja u mjesečnoj cijeni usluga dječjeg vrtića smanjuje se za drugo dijete za 30%, za treće i svako sljedeće dijete za 100%, pod uvjetom da su djeca upisana u dječji vrtić i da su članovi istog kućanstva;

- za dane kada je dijete odsutno iz dječjeg vrtića zbog bolesti u neprekidnom trajanju od minimalno 5 dana, o čemu roditelj/skrbnik – korisnik usluga dostavlja liječničku potvrdu, iznos dnevnog sudjelovanja u mjesečnoj cijeni usluga dječjeg vrtića smanjuje se za 20%;

- za dane kada je dijete odsutno iz dječjeg vrtića zbog sudjelovanja u višednevnom

programu odgoja i obrazovanja izvan dječjeg vrtića, kojeg provodi i dodatno naplaćuje dječji vrtić, iznos dnevnog sudjelovanja u mjesečnoj cijeni usluga dječjeg vrtića roditelju/skrbniku smanjuje se za 50%;

- za dane kada je dijete odsutno iz dječjeg vrtića iz privatnih razloga, u trajanju od najmanje mjesec dana u kontinuitetu, iznos sudjelovanja u mjesečnoj cijeni usluga dječjeg vrtića roditelju/ skrbniku smanjuje se za 50%;

- u slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, zbog čega dječji vrtić nije u mogućnosti pružati usluge smještaja djece, roditelji će se osloboditi od naplate sudjelovanja u cijeni programa, pri čemu se iznos oslobođenja utvrđuje na način da se sudjelovanje roditelja u cijeni programa umanjuje srazmjerno broju dana trajanja nemogućnosti korištenja usluga dječjeg vrtića.

**III.**

Način ostvarivanja prednosti pri upisu djece u dječje vrtiće koji su u vlasništvu Grada utvrđuje osnivač Grad Šibenik svojom Odlukom o načinu ostvarivanja prednosti pri upisu djece u dječje vrtiće Grada Šibenika („Službeni glasnik Grada Šibenika“, broj 12/22) te je u skladu sa člankom 20. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23).

Prednost pri upisu djece u dječje vrtiće u vlasništvu Grada Šibenika ostvaruju djeca koja zajedno s oba roditelja, odnosno samohranim roditeljem ili jednim roditeljem ukoliko se radi o jednoroditeljskoj obitelji, imaju prebivalište na području Grada Šibenika.

Prednost pri upisu u dječji vrtić za iduću pedagošku godinu ostvaruju djeca koja do 1. travnja tekuće godine navrše četiri godine života.

Nakon upisa djece s navedenim kriterijem, ostala djeca se upisuju u dječji vrtić prema sljedećem redoslijedu prvenstva:

- djeca roditelja invalida Domovinskog rata,

- djeca iz obitelji s troje ili više djece,

- djeca oba zaposlena roditelja,

- djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja,

- djeca samohranih roditelja,

- djeca jednoroditeljskih obitelji,

- djeca osoba s invaliditetom upisanih u Hrvatski registar osoba s invaliditetom,

- djeca koja su ostvarila pravo na socijalnu uslugu smještaja u udomiteljskim obiteljima,

- djeca roditelja koji primaju doplatak za djecu ili roditelja korisnika zajamčene minimalne naknade.

**2. DJEČJI VRTIĆI NA PODRUČJU GRADA**

**IV.**

Na području grada Šibenika ostvarivanje djelatnosti predškolskog odgoja i obrazovanja realizira se u dvije ustanove Dječji vrtić Šibenska maslina i Dječji vrtić Smilje kojima je osnivač i vlasnik Grad Šibenik, te u pet ustanova predškolskog odgoja drugih osnivača.

**V.**

1. Ustanova Dječji vrtić Šibenska maslina, Ulica branitelja Domovinskog rata 2G, Šibenik organizira rad u šest područnih objekata:
2. VIDICI   -  vrtić/jaslice   u Šibeniku - Vidici, Ulica branitelja domovinskog rata 2G
3. KUĆICA  -  vrtić/jaslice  u Šibeniku - Baldekin I, Stjepana Radića 54
4. PČELICA  -  vrtić/jaslice u Šibeniku - Baldekin I, Stjepana Radića 56
5. VESELJKO -  jaslice  u Šibeniku – Baldekin III, Mandalinskih žrtava 2
6. RADOST  -   vrtić  u Šibeniku – Baldekin III, Trg Andrije Hebranga 4

**f)** JUTRO  - vrtić/jaslice  u Šibeniku – Baldekin II, Petra Preradovića 16

\*JUTRO -  posebna skupina za djecu s teškoćama u razvoju; Petra Preradovića 18

**g**) FRENJICA**-** vrtić/jaslice u Sitno Donjem, Perković, Nova I 39

1. Ustanova Dječji vrtić Smilje, Prilaz tvornici 39B, Šibenik rad organizira u devet područnih objekata:

**a)** MALI MIHOVIL - vrtić/jaslice u Šibeniku - Put Jamnjaka 2A

**b)** GRAĐA – stari dio vrtić/jaslice u Šibeniku – Građa, Kralja Zvonimira 80A

GRAĐA - paviljon - vrtić u Šibeniku - Građa, Kralja Zvonimira 80A

**c)** CICIBAN - vrtić/jaslice u Šibeniku, Šubićevac, Bana Ivana Mažuranića 3

**d)** TINTILINIĆ - jaslice u Šibeniku – Građa, Kralja Zvonimira 54

**e)** VJEVERICA - vrtić/jaslice u Šibeniku – Šubićevac, Bana Josipa Jelačića 8

**f)** LJUBICA - vrtić/jaslice u Šibeniku– Crnica, Ivana Meštrovića 14B

**g)** ŠIBENSKI TIĆI - vrtić/jaslice u Šibeniku - Šubićevac, Šubičevačko šetalište 2

**h**) BAMBI- vrtić/jaslice u Šibeniku, Meterize, Put kroz Meterize 54

**i)** VESLO - vrtić u Zatonu - Zaton, Bilušićeva 29A

**VI.**

U pedagoškoj 2024./2025. godini u ustanovu Dječji vrtić Šibenska maslina upisano je ukupno 644 djece u 34 odgojne skupine, a u ustanovu Dječji vrtić Smilje 620 djece u 31 skupini.

Realizaciju programa ostvarivat će u ustanovi Dječji vrtić Šibenska maslina 128 zaposlenika, a u ustanovi Dječji vrtić Smilje 137 zaposlenika.

**VII.**

Zbog potrebe što većeg obuhvata djece predškolskim odgojem, Grad Šibenik u pedagoškoj 2024./2025. godini sufinancira i boravak za 502 djece. Broj djece je podložan promjenama, a do najviše 606 djece sukladno izdanim suglasnostima Ministarstva znanosti, obrazovanja i mladih. Rad se odvija u 30 odgojnih skupina upet vrtića drugih osnivača koji djeluju na području grada Šibenika:

OSNIVAČI VJERSKE ZAJEDNICE, DRUGE PRAVNE I FIZIČKE OSOBE

1. Dječji vrtić Žižula, osnivač Zorana Ivić

Na području grada Šibenika rad se organizira u objektima:

Dječji vrtić Žižula –Ražine, Žaborička 3E

Dječji vrtić Žižula – Njivice, Ninić Ive Ivasa 14

Dječji vrtić Žižula – Mandalina, Milice i Turka 4

1. Dječji vrtić Osmijeh, osnivač Franka Ercegović

Na području grada Šibenika rad se organizira u objektima:

Dječji vrtić Osmijeh - Šubićevac, Bana Josipa Jelačića 13F

Dječji vrtić Osmijeh - Jurasi -Dubravski put 8

Dječji vrtić Osmijeh – Meterize – Put kroz Meterize 6

1. Dječji vrtić Sunce, osnivač Jasna Grubišić

Na području grada Šibenika rad se organizira u jednom objektu:

Dječji vrtić Sunce– Brodarica, Gomljanik 41

1. Dječji vrtić Brat Sunce, osnivač Družba sestara franjevki od Bezgrješne

Na području grada Šibenika rad se organizira u jednom objektu:

Dječji vrtić Brat Sunce – Varoš, Majke Klare Žižić 6

**5**. Dječji vrtić Blažena Hozana Podružnica u Šibeniku

Na području grada Šibenika rad se organizira u jednom objektu:

Dječji vrtić Blažena Hozana Podružnica u Šibeniku – Velimira Škorpika 8

**VIII.**

U 2025. godini, Grad Šibenik će sufinancirati vrtiće drugih osnivača s pripadajućim objektima navedenim u članku VII. Ovog Programa, a u skladu s odredbama Državnog pedagoškog standarda i Odluci o načinu i uvjetima sufinanciranja programa dječjih vrtića u vlasništvu drugih osnivača na području Grada Šibenika (u daljnjem tekstu: Odluka) („Službeni glasnik Grada Šibenika“, broj 12/24).

Grad Šibenik će sufinancirati 10-satni redoviti cjelodnevni jaslički i 10-satni redoviti cjelodnevni vrtićki program predškolskog odgoja u dječjim vrtićima u vlasništvu drugih osnivača na području Grada Šibenika.

Pravo na sufinanciranje Programa, roditelj-korisnik usluge ostvaruje kumulativnim ispunjavanjem sljedećih uvjeta u trenutku podnošenja zahtjeva za sufinanciranje Programa iz članka 2. od strane dječjih vrtića u vlasništvu drugih osnivača na području Grada Šibenika:

- dijete i roditelj-korisnik usluge imaju prebivalište na području Grada Šibenika,

- minimalno jedan roditelj-korisnik usluge je zaposlen, jedan od roditelja-korisnika usluge je učenik srednje škole ili redoviti student, odnosno dijete i roditelj-korisnik usluge su članovi kućanstva kojem je priznato pravo na zajamčenu minimalnu naknadu pri Hrvatskom zavodu za socijalni rad, Područni ured Šibenik,

- dijete je cijepljeno sukladno Zakonu o zaštiti pučanstva od zaraznih bolesti („Narodne novine“, 79/07, 113/08, 43/09, 130/17, 114/18, 47/20, 134/20, 143/21), Zakonu o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) te Programu zdravstvene zaštite djece, higijene i pravilne prehrane djece u dječjim vrtićima („Narodne novine“, broj 105/02, 55/06 i 121/07).

Iznimno od odredbe stavka 1., podstavka 1. ovog članka, pravo na sufinanciranje Programa ima i:

- roditelj - korisnik usluge koji je strani državljanin, a koji ima odobren najmanje privremeni boravak, a stanuje na području Grada Šibenika, u kućanstvu s djetetom i drugim roditeljem koji imaju prebivalište na području Grada Šibenika,

- roditelj - korisnik usluge koji je strani državljanin i kojem je odobren stalni boravak na području Grada Šibenika, a stanuje u kućanstvu s djetetom i drugim roditeljem kojem je odobren najmanje privremeni boravak na području Grada Šibenika,

- roditelj - korisnik usluge te dijete, kojima je odobrena međunarodna zaštita u Republici Hrvatskoj, a stanuju na području Grada Šibenika.

Pored prava na sufinanciranje Programa, uz ispunjavanje uvjeta iz Odluke, roditelji-korisnici usluge, oboje u statusu redovitog studenta odnosno učenika srednje škole ili roditelj-korisnik usluge koji s djetetom upisanim u dječji vrtić u vlasništvu drugih osnivača na području Grada Šibenika čini kućanstvo kojem je priznato pravo na zajamčenu minimalnu naknadu pri Hrvatskom zavodu za socijalni rad, Područni ured Šibenik, ostvaruju pravo na financiranje udjela roditelja-korisnika usluge iz proračunskih sredstava Grada Šibenika u cijelosti.

Grad Šibenik će iz sredstava predviđenih Proračunom sufinancirati Program, za dijete upisano u dječji vrtić u vlasništvu drugih osnivača na području Grada Šibenika, u slučaju ispunjavanja uvjeta propisanih Odlukom, a u iznosu koji je utvrđen Ugovorom o uređenju međusobnih prava i obveza pri sufinanciranju redovitog programa predškolskog odgoja koji je na snazi od 1. siječnja 2025. godine.

1. **PROVEDBA PROGRAMA**

**IX.**

Za ostvarivanje prava na sufinanciranje Programa, dječji vrtići u vlasništvu drugih osnivača na području Grada Šibenika, dužni su svake pedagoške godine provesti upise u dječje jaslice i vrtiće elektroničkim putem preko web-aplikacije „Upisi u dječje vrtiće“ Ministarstva znanosti, obrazovanja i mladih Republike Hrvatske kojoj se pristupa preko sustava e-Građani i svaki vrtić ih provodi pojedinačno.

Dječji vrtići u vlasništvu drugih osnivača na području Grada Šibenika svojim općim aktom uređuju postupak upisa, prednosti pri upisu, bodovne kriterije za realizaciju prava na prednost te organizaciju prijema novoupisane djece.

**X.**

Dječji vrtići drugih osnivača obvezni su Upravnom odjelu za društvene djelatnosti Grada Šibenika svaki mjesec dostavljati izvješće - popis upisane djece i to najkasnije do desetog u mjesecu za tekući mjesec, radi obračunavanja i doznačavanja proračunskih sredstava na propisanom obrascu, a programsko izvješće o radu sa financijskim izvješćem za proteklu pedagošku godinu najkasnije do kraja mjeseca rujna tekuće godine**.** Obrasci i dokumentacija potrebna za podnošenje mjesečnog izvještaja i programskog i financijskog izvještaja nalazi se u privitku i čini sastavni dio ovoga Programa (Prilog 1 i Prilog 2.)

Za sufinanciranje predškolske djelatnosti drugih osnivača u Proračunu Grada Šibenika za 2025. godinu osigurano je 1.950.000,00 EUR .

**XI.**

U proračunu Grada Šibenika za 2025. godinu za djelatnost predškolskog odgoja osigurana su sredstva u iznosu od 10.775.960,00 EUR. Za potrebe izvršenja aktivnosti sadržanih u ovom Programu, za 2025. godinu planirano je:

1. Odgojno i administrativno osoblje 7.999.240,00 EUR
2. Sufinanciranje boravka djece s posebnim potrebama 14.000,00 EUR
3. Programi u predškolskim ustanovama (vrtići drugih osnivača) 1.950.000 ,00 EUR
4. Proširenje dječjeg vrtića na Jamnjaku 40.000,00 EUR
5. Uređenje okoliša DV Kućica 85.000,00 EUR
6. Izgradnja DV Mažurice 35.000,00 EUR
7. Proširenje DV Šibenski tići i izgradnja sportske dvorane 500.000,00 EUR
8. Izgradnja DV Gomljanik 100.000,00 EUR
9. Projekt za provedbu raznih aktivnosti djece 52.720,00 EUR
10. **PRIJELAZNE I ZAVRŠNE ODREDBE**

**XII.**

Stupanjem na snagu ovog Programa prestaje vrijediti Program javnih potreba u predškolskom odgoju i obrazovanju Grada Šibenika („Službeni glasnik Grada Šibenika“, broj 12/24).

Ovaj Program stupa na snagu osmog dana od dana objave u „Službenom glasniku Grada Šibenika“.

KLASA:601-04/24-01/14

URBROJ:2182-1-05/1-25-9

Šibenik, 26. veljače 2025.

PREDSJEDNIK

dr. sc. Dragan Zlatović,v.r.

**Prilog 1.: Popis upisane djece**



**Prilog 2. IZVJEŠĆE**

**O PROGRAMU JAVNIH POTREBA U PREDŠKOLSKOM ODGOJU I OBRAZOVANJU**

**ZA PEDAGOŠKU 2024./2025. GODINU DJEČJIH VRTIĆA DRUGIH OSNIVAČA KOJI**

**DJELUJU NA PODRUČJU GRADA ŠIBENIKA**

**1. OSNOVNI PODACI**

**Naziv ustanove:**

|  |
| --- |
|  |

**Adresa:**

|  |
| --- |
|  |

**Telefon / mobitel / telefaks:**

|  |
| --- |
|  |

**E - mail:**

|  |
| --- |
|  |

**IBAN i Deponentna banka:**

|  |
| --- |
|  |

**OIB:**

|  |
| --- |
|  |

**Odgovorna osoba i funkcija:**

|  |
| --- |
|  |

**Osnivač ustanove – navesti ime**

|  |
| --- |
|  |

**Upravno vijeće:**

|  |  |  |  |  |
| --- | --- | --- | --- | --- |
|  | **IME I PREZIME** |  | **ADRESA** | **TEL/MOB** |
| **Predsjednik** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |

**ORGANIZCIJA RADA: DV \_\_\_\_\_\_\_\_\_\_\_\_\_\_\_\_\_\_\_\_\_ ORGANIZIRA RAD U \_\_\_\_\_\_\_\_\_ objekata NA PODRUČJU GRADA ŠIBENIKA.**

**(br. objekata)**

|  |  |  |  |
| --- | --- | --- | --- |
| **NAZIV VRTIĆA isključivo na području Grada Šibenika**  **(razdijeliti objekte)** | **ADRESA** | **BR. UPISANE DJECE** | **BR. ODGOJNIH SKUPINA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **ukupno** |  |  |  |

* 1. **PROGRAMI U PEDAGOŠKOJ 2024./2025. GODINI**

|  |  |  |  |
| --- | --- | --- | --- |
| **Vrsta programa** | **Broj grupa** | **Broj upisane djece po programu** | **Od toga s prebivalištem u gradu Šibeniku** |
| 1. Vrtićki 10-satni |  |  |  |
| 2. Vrtićki 6-satni |  |  |  |
| 3. Jaslički 10-satni |  |  |  |
| **UKUPNO** |  |  |  |

* 1. **STRUKTURA ZAPOSLENIH DJELATNIKA u gradu Šibeniku**

|  |  |  |  |  |
| --- | --- | --- | --- | --- |
| **Naziv radnog mjesta** | **Bruto plaća s doprinosima na plaću** | **Broj**  **izvršitelja** | **Školska**  **sprema** | **Status radnika**  *ugovor o radu*  *ili djelu* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **ukupno mjesečno**  **ukupno godišnje** |  |  |  |  |

* 1. **PODACI O RASPOLOŽIVOM PROSTORU NA PODRUČJU GRADA ŠIBENIKA**

|  |  |  |  |  |  |
| --- | --- | --- | --- | --- | --- |
| **Adresa**  **objekta** | **Površina prostora u m2** | | **Oblik korištenja** | | |
| **Zatvoreni** | **Otvoreni** | **U vlasništvu** | **Gradski prostor** | |
| **Da** | **Ne** |
|  |  |  |  |  |  |
|  |  |  |  |  |  |
|  |  |  |  |  |  |
| **ukupno:** |  |  |  |  |  |

1. **ANALIZA POSLOVANJA USTANOVE U PEDAGOŠKOJ 2024./2025. GODINI**

**IZVORI SREDSTAVA**

|  |  |  |
| --- | --- | --- |
| **IZVOR**  **SREDSTAVA** | **PLANIRANO U PEDAGOŠKOJ**  **2024/2025.** | **OSTVARENO U PEDAGOŠKOJ**  **2024./2025.** |
| GRAD Šibenik– subvencija |  |  |
|  |  |
| Subvencija drugih OPĆINA I GRADOVA |  |  |
| ŽUPANIJA |  |  |
| MZOS |  |  |
| VLASTITI PRIHODI (uplate roditelja) |  |  |
| OSTALI *(navesti koji)* |  |  |
|  |  |  |
|  |  |  |
| **UKUPNO** |  |  |

|  |  |  |  |  |  |
| --- | --- | --- | --- | --- | --- |
| **DJEČJI VRTIĆ** | **UPISNI ROK** | **BROJ PRIJAVLJENE DJECE na upisnom roku** | **ukupan BROJ UPISANE DJECE** | **BROJ UPISANE DJECE S PREBIVALIŠTEN NA PODRUČJU GRADA ŠIBENIKA** | **BROJ NEUPISANE DJECE S PREBIVALIŠTEM U ŠIBENIKU** |
|  |  |  |  |  |  |

**uz popunjeni obrazac potrebno je priloŽiti sljedeće dokumente:**

1. Izvadak iz registra Trgovačkog suda ne stariji od 6 mjeseci (preslika),
2. Preslika rješenja nadležnog odjela županije o utvrđivanju ispunjavanja uvjeta za početak rada dječjeg vrtića,
3. Financijsko izvješće za 2024. godinu koje je predano u FINA-u s pripadajućim bilješkama,
4. Izvještaj o radu za pedagošku 2024./2025. koji sadrži strukturu satnice stručnih djelatnika te izvještaj o stručnom usavršavanju,
5. Plan i program rada za pedagošku 2024./2025. godinu,
6. Preslika suglasnosti nadležnog ministarstva za provedbu verificiranog programa,
7. Preslika isprave o osposobljenosti stručnih djelatnika za provođenje verificiranog posebnog programa sukladno članku 10. Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja ("Narodne novine", broj 145/24),
8. Preslike Rješenja sanitarne i prosvjetne inspekcije u pedagoškoj godini 2023./2024., odnosno izjava da nije bilo inspekcije,
9. Preslika ugovora o pripremi hrane, preslika primjera jelovnika za 2024./2025. godinu,
10. Certifikat ili drugi dokaz o verifikaciji implementiranog HACCP sustava,
11. Adresa mrežnih stranica dječjeg vrtića, fotografija oglasne ploče u dječjem vrtiću odnosno dokaz da na drugi prikladni način dječji vrtić obavještava javnost o svom radu.

Šibenik, \_\_\_\_\_\_\_\_\_\_\_\_\_\_\_\_\_\_\_ 2025.

Obrazac pripremio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime; e-mail i kontakt broj telefona)